Župnija Lj.-Trnovo

Celonočno in celodnevno čaščenje sv. Rešnjega telesa
2025-06-19 00:00 - 23:59 (Europe/Ljubljana)

ŽUPNIJSKO Žegnanje
2025-06-22 10:00 - 11:30

Župnijski praznik in KRESOVANJE
2025-06-24 19:00 - 23:30
Vabljeni!

Maša s klasično glasbo
2025-06-27 19:00 - 21:00
Vabljeni!

ZAČETEK

Johann Sebastian Bach (1685 – 1750)

Jesus bleibet meine Freude iz kantate Herz und Mund und Tat und Leben, BWV 147 (za violino in orgle je uredil Bernard Dewagtere)

DAROVANJE

Arcangelo Corelli (1653 – 1713)

Sarabande iz sonate za violino v e mollu, op. 5, No. 8

OBHAJILO

Johann Sebastian Bach (1685 – 1750)

Aria iz suite No. 3 v D duru, BWV 1068 (za violino in orgle je uredil Bernard Dewagtere)

ZAKLJUČEK

Georg Friedrich Händel (1685 – 1759)

Air iz suite No.1 Water Music/Glasba na vodi v F duru, HWV 348 (za violino in orgle je uredil Daniele Russo)

KONCERT

Gottfried Kirchhoff (1685 – 1746)

Preludij in fuga v c mollu za orgle

Giulio Caccini (1551 – 1618)

Tu ch’hai le penne, amore iz opere Euridice (za violino in orgle je uredil Bernard Dewagtere)

Girolamo Frescobaldi (1583 – 1643)

Capriccio pastorale, F. 2.3 za orgle

Antonio Vivaldi (1678 – 1741)

Aria in Corrente iz sonate za violino v G duru, RV 23

VPIS V VEROUČNO ŠOLO
2025-09-01 08:00 - 2025-09-02 17:00
in 2. septembra bo vpis v Veroučno šolo. Pripravite se: vrnite spričevala, izpolnite vpisnico ali prijavnico, posebej zabeležite, katero delavnico bo obiskoval otrok.

DUHOVNA PRIPRAVA NA PASTORALNO LETO V RADOVNI
2025-09-06 08:00 - 17:00

ZAČETEK VEROUČNEGA LETA OB 10. URI
2025-09-07 10:00 - 11:00
septembra bo ob 10. uri slovesna maša za začetek veroučnega leta. Otroci naj prinesejo svoje šolske torbe k blagoslovu.

PRAZNIK MARIJINEGA ROJSTVA – MALI ŠMAREN
2025-09-08 00:00 - 23:59
Maše bodo ob 8. uri in ob 19. uri.

Seja Župnijskega pastoralnega sveta.
2025-09-09 19:00 - 21:00

DIALOG (NE) MOGOČ - KLEMEN BALAŽIČ vs. ZLATKO - Konzerva v Trnovem
2025-09-11 20:00 - 22:00
V četrtek, 11. septembra ob 20.00 lepo vabljeni pod paviljon Agape na tradicionalni pogovorni večer Konzerva v Trnovem, DIALOG (NE) MOGOČ.

Gosta: Klemen Balažič in Zlatan Čordić – Zlatko

Voditelj: Janez Zupan

Pogovorni večer, na katerem bodo različno misleči razpravljali in razdelovali stopnje in faze dialoga v katerih se nahajamo. Stanje v družbi je vedno bolj alarmantno. Ne moremo se več zediniti v praktično nobeni niti najpomembnejši družbeni temi, ki bi nas lahko pripeljala iz zagate nedialoškosti. Ali je to sploh možno preseči? Kakšne so lahko kratkoročne in kakšne dolgoročne rešitve? Je pravi izhod iz zagate getoizacija različnih svetovnih nazorov? Kakšen pomen ima sploh še cerkev, kakšnega država in državotvornost?

Konzerva v Trnovem je odprt koncept pogovora. Sodelujoči v razpravi na poljuden način razpravljajo o pomembnih tematikah, z osnovno premiso dialoga. Strpnost seveda ni dovolj, potreben je dialog in v spontanem pogovoru se rojevajo zamislice, ki lahko pomagajo družbi prebroditi turbulentne čase. Pretekli dogodki:

Posnetek pogovornega večera 2022 >>

Posnetek pogovornega večera 2023 >> Spremljajte Konzervo na strani https://www.youtube.com/@konzerva9616 .

ZAČETEK KATEHUMENATA
2025-09-15 19:00 - 21:00
TUDI V LETOŠNJEM LETU STE POVABLJENI V KATEHUMENAT, KI BO VSAK PONEDELJEK OB 19.00 uri. Začnemo, 15. septembra s sv. mašo ob 19.00 uri in nadaljujemo v župnišču.

Še zgodba , ki osvetli pomen in smisel.

KATEHUMENAT, KAJ JE TO ?

Neredko se pogovarjam z različnimi odraslimi osebami v različnih okoliščinah. Na vrsto pride tudi vprašanje o krstu. Predstava o uvajanju v krščanstvo je pri ljudeh pogosto nepopolna.

Primer: V naši cerkvi se je pred tednom dni ustavil moški petdesetih let. V prezbiteriju sem se pripravljal na mašo. Stopil sem k njemu in ga pozdravil. Pogovor je stekel. Na vprašanje, ali je krščen, je odgovoril, da ne. Pojasnil je , da so bili starši drugače usmerjeni. Kaj pa vi? Na to vprašanje je odgovoril, da je že v letih. Pojasnil sem mu , da so njegova leta zelo primerna za osebno odločitev, še bolj kot otroštvo. Ker živi v bližini trnovske cerkve, sem ga povabil, naj pride v PONEDELJEK, 15. septembra 2025 ob 19.00 uri v župnijsko cerkev k maši. Po maši bomo začeli z letošnjim katehumenatom. To je odlična priprava za uvajanje v krščanstvo. Pripravljali se bomo na zakrament sv. krsta. To pomeni osebno, zavestno in svobodno odločitev za življenje z Jezusom Kristusom. Povedal mi je da je bil v Indiji, da se je zanimal za budizem, jogo ipd. Odgovoril sem mu: “ Vse to je lepo, vendar Jezus Kristus presega vse duhovnosti. Človeku daje polno vrednost in večno svobodo. Zaključil sem: “ PRIDITE, NE BO VAM ŽAL. “

PRIPRAVA NA SVETI KRST
2025-09-16 19:00 - 21:00

ZNAMENITI TRNOVČANI -pesnica Meta Kušar in lutnjar Boris Šinigoj
2025-09-17 20:00 - 21:00
V sredo, 17. septembra ob 20.00 lepo vabljeni v Finžgarjevo galerijo na glasbeno literarni večer z naslovom Z MEHKIM NEŽNIM GLASOM, ki ga bosta oblikovala pesnica META KUŠAR in lutnjar BORIS ŠINIGOJ.

» A slišim tvoje srce?

Cvet cveti, čeprav ga ne vidim.

Nenehno blizu od bogve kdaj.«

SESTANEK SVETA VEROUČNE ŠOLE
2025-09-24 19:00 - 21:00

OTVORITEV RAZSTAVE OB MEDNARODNEM DNEVU TURIZMA
2025-09-25 18:00 - 21:00
V četrtek, 25. septembra ob 18.00 lepo vabljeni v Finžgarjevo galerijo na otvoritev razstave ob MEDNARODNEM DNEVU TURIZMA, ki je namenjena ozaveščanju javnosti k ogljično nevtralnemu mestu.

Maša s klasično glasbo - ELINA FISTRAVEC, orgle
2025-09-28 19:00 - 20:30
Vabljeni k maši s klasično glasbo v izvedbi Eline Fistravec na orglah.

Na današnji maši s klasično glasbo bomo slišali:

Carl Philipp Emanuel Bach (1714 – 1788): Koral – Jesus, meine Zuversicht, H 336/3

Carl Philipp Emanuel Bach (1714 – 1788) : Koral – O Gott, du frommer Gott, H 336/1

Johann Pachelbel (1653 – 1706): Koral – Herzlich tut mich verlangen, P. 378

Johann Pachelbel (1653 – 1706): Koral – Alle Menschen müssen sterben, P. 377a

Maši bo sledil krajši concert:

Girolamo Frescobaldi (1583 – 1643): Toccata quinta sopra i pedali per l’organo e senza, F. 3.05

Carson Cooman (1982): Hymnus

Charles Piroye (1670 – 1730): L’Allégresse (Veselje)

Craig A. Penfield (1948): Crucifixus, Proclamation on ‘O filii et filiae’

Elina Fistravec je svojo glasbeno pot začela s šestimi leti pri profesorici Regini Kamenščikovi v razredu klavirja. In nato na Glasbeni šoli Jāzepa Mediņa pri prof. Antri Vīksne (Riga). Po končani nižji glasbeni šoli se je vpisala na oddelek glasbene zgodovine in teorije na Srednji glasbeni šoli Jāzepa Mediņa v Rigi. Študij je nadaljevala na Akademiji za glasbo Jāzepa Vītola v Rigi na oddelku muzikologije, tam je začela tudi študij orgel pri profesorici Larise Bulave. Znanje je tekom študija dopolnila na Univerzi za glasbo, gledališče in medije (Hochschule für Musik, Theater und Medien Hannover) v Hannovru (Nemčija) pri profesorju Corneliusu Schneider-Pungsu. Obiskovala je seminarje pri raznih orgelskih mojstrih kot so Martin Sander (Nemčija), Christopher Stembridge (Velika Britanija), Leonard Schick (Švica) in Paolo Oreni (Italija). Nastopa kot solistka po Sloveniji in v tujini, pogosto pa sodeluje tudi z drugimi instrumentalisti in pevci ter se aktivno ukvarja s koncertno dejavnostjo. Trenutno deluje kot organistka v cerkvi sv. Jakoba v Ljubljani.

Predavanje mag. Olge Paulič o KRAKOVEM
2025-09-28 20:00 - 22:00
Vabljeni na umetnostno zgodovinsko predavanje o Krakovem pod vodstvom mag. Olga Paulič. Ob slikovni projekciji bo predstaviljena zgodovinska in umetnostna dediščina. Predavanje bo osvetlilo pomen Krakovega od poselitve naprej.

DVA FILMSKA MOJSTRA - filmski večer
2025-10-01 18:00 - 20:00
Večer o filmu in čebelarstvu. Našli smo še dva filmska mojstra in dva vrhunska čebelarja, vsi doma v Trnovem. Kaj pa bo povedal predsednik Čebelarskega društva Ljubljana, gospod Luka Omrčen? Pridimo in se podružimo. Za vas se bo potrudila Neva Mužič.

Vabljeni!

Mile de Gleria (1927 – 1986, Krakovo)

Ob njegovem imenu zažari več kot 130 filmskih naslovov, ki jim je vdahnil le njemu lastno filmsko estetiko, ki jo je kot direktor fotografije uspel materializirati v filmski sliki. Njegova izobrazba arhitekta in ljubezen do številnih umetnostnih zvrsti, med katerimi je izstopala tudi glasba, sta mu omogočili precizno kadriranje in svetlobne poudarke, ki so zaznamovali njegovo fotografijo kot dramaturško napeto in hkrati lirično, poetično. Nekaj njegovih vrhuncev črno bele fotografije, in s tem kanonična slovenska dela, so zagotovo filmi Na klancu (1971), Idealist (1976), Cvetje v jeseni (1973), kjer se je lotil tudi izražanja z barvami, Sreča na vrvici(1977) in še posebej Samorastniki (1963). Film, za katerega je prejel Zlato areno v Puli, najvišje možno priznanje v tedanji jugoslovanski filmski industriji za fotografijo. V Sloveniji pa je leta 1975 prejel nagrado Prešernovega sklada za poseben prispevek filmski umetnosti. Njegovo bogato znanje in vsesplošna razgledanost ter tudi njegov bistri um pa so pustili sledove v režiji največkrat kratkih dokumentarnih in animiranih filmov, prvih samostojnih avtorskih poskusov. Mnogim je bil vzor.

Dodatki:

Poklic direktorja fotografije, ZDSFU, 5’

Usoden strel, avtor, 1953, animirani, 9’ (domači arhiv)

Banka, avtor, 1960, animirani, 10’ (idem)

odlomek iz Samorastnikov, 2’

Nino de Gleria (1963 – Krakovo)

Ljubezen do glasbe in filma se nadaljuje. V Sreči na vrvici (1977) ga je oče snemal, igral je Roka, najboljšega prijatelja glavnega junaka. Potem je študiral na priznani Visoki šoli za glasbo in upodabljajočo umetnost v Gradcu, Avstrija. Izpopolnjeval se je kot kontrabasist. Postal je nadarjen poustvarjalec glasbe, sčasoma pa tudi priznan skladatelj. Zanimale so ga različne zvrsti glasbe in sodeloval je pri različnih zvrsteh umetnosti. Tudi za film je posnel lepo število zvočnih podlag. Za film Ljubezni Blanke Kolak (1987) ga je režiser povabil, da s svojim bendom Qua te briga v živo zaigra znamenito popevko Gledal tvoje sem oči sanjave(o) (Miloš Ziherl), Vlado Kreslin pa jo je odpel. Film je prejel Zlato areno za glasbo (Janez Gregorc). Potem ga je v filmu zaslediti le še kot avtorja glasbe (Estrellita-pesem za domov, Košarkar naj bo itn.)

Dodatek:

odlomek iz Sreče na vrvici, 2.5’

Pesem Gledal tvoje sem oči sanjave, 2.5’

Noč (avtor), 5’

Ljubo Struna (1930 – 2025 starejše Murgle)

To je bil on. Lahko si ga napel kot struno, a od sebe je dal vedno le mili glas. Direktor filma, človek, ki ga ni nihče omenjal, a se je brez njega vse ustavilo. Kajti reševal je finančne, tehnične in človeške probleme. Bil je tisti, ki je prvi prišel, zadnji odšel, ja, včasih sploh ni odšel. Do jutra je moralo biti vse nared. Imel je odlične organizacijske sposobnosti, v katerih se je izkazal že kot mladenič v Mariboru. Filmski krožek in začelo se je, vse do današnjih dni. Svoje sposobnosti je posodil filmu takoj po vojni, leta 1949. Leto kasneje je bil med soustanovitelji Društva slovenskih filmskih delavcev. Bil je pobudnik za ustanovitev Slovenskega filmskega arhiva (1968) in dragocen vir pri umeščanju in proučevanju filmskega arhivskega gradiva. Bil je tudi med ustanovnimi člani filmsko produkcijskega podjetja Viba filma (1956). Mentor v številnih krožkih mladih. Postavil je slovenski film na zemljevid mednarodnih koprodukcij (Avstrija, Nemčija, Italija, Anglija), posnel je 35 tujih celovečernih filmov. Doma pa je uspešno krmaril med neugodnimi finančnimi razmerami in uspelo mu je posneti 39 celovečernih in 208 dokumentarnih ter kratkih filmov. In posnel je tudi nekaj “svojih” filmov, za dušo. Številni filmi so prejeli nagrade in priznanja (Balada o trobenti in oblaku, Kavarna Astoria, Krč, Ne joči, Peter, Ograda, Razseljena oseba, X 25 javlja). In še to: zanj je bila filmska ekipa družina. Kot kasneje lastna družina in od očeta podedovana ljubezen do čebel. Prav te so ga pred kratkim ponovno postavile na svetovni zemljevid, saj je verjetno najstarejši urbani čebelar. In njegova ljubeča družina ga ves čas in pri vsem podpira.

OLYMPUS DIGITAL CAMERA

Dodatki:

Odlomek iz tv portreta Starosta slovenskega Hollywooda, 2010 (Slavko Hren), 20’

Odlomek iz angleškega BBC prispevka Why Slovenia Has so Many Beekeepers,2023, Ollie Potts, 2’

Urbano čebelarstvo vse okoli nas

In takšnih kot je Ljubo Struna je v Ljubljani vse več. Nekaj metrov stran od Finžgarjeve galerije je Plečnikov vrt. In na njem je tudi Plečnikov čebelnjak. Znano je, da je Plečnik naredil več čebelnjakov in o tem obstajajo strokovna gradiva. Znano pa je tudi, da so prav trnovski čebelarji nekoč odigrali kar pomembno vlogo pri nastanku organiziranega čebelarstva. In pred kratkim je pred našimi očmi zrasel na prelepi travni površini še en čebelnjak, ki je tako središče pridobivanja medu kot širjenja zavedanja o koristnosti čebel za naše bivanjsko okolje. O njegovi otvoritvi si bomo ogledali kratek filmski prispevek, o njegovem delovanju pa bo spregovoril predsednik Čebelarskega društva Ljubljana Luka Omrčen. Verjamemo, da nam bo odkril marsikatero zanimivost. Morda tudi to, kakšno vlogo je pri tem imela Fakulteta za arhitekturo, kjer je nekoč poučeval sam Plečnik.

Dodatek:

Otvoritev čebelnjaka v Trnovem, 16.9.2023, ob 110 obletnici društva, 10’, S-TV-Skledar

Gost večera, Luka Omrčen, predsednik ČDL

Kuratorka dogodka, Neva Mužič, publicistka

Tehnična podpora, Uroš Pust, dipl. inž. arh.

Predstavitev ZLOŽENKE IN SPLETNEGA vodiča po umetnosti cerkve
2025-10-05 10:45 - 12:00
Vabljeni v nedeljo, 5. 10. 2025, ob 10.45 v Trnovsko cerkev na predstavitev zloženke in spletnega vodiča po kulturni dediščini župnije sv. J. Krstnika!

Uredila:mag. Olga Paulič inUroš Pust u.d.i.a.

GNOJ JE ZLATO - otvoritev razstave posvečene Srečku Kosovelu
2025-10-06 18:00 - 20:00

Ciprese – Petra Koršič in Lado Jakša
2025-10-08 18:00 - 20:00
Navdihujoča besedila Petre Koršič so osnova za glasbene improvizacije in foto likovni dialog LadaJakše.

Vabljeni v Finžgarjevo galerijo!

Ob Gradaščici gor pa dol - voden ogled Trnovega
2025-10-12 16:30 - 17:30
Vabljeni!

Dobimo se pred cerkvijo.

Srečanje z igralko VESNO PERNARČIČ
2025-10-13 16:00 - 17:00
Vabljeni v ponedeljek, 13. oktobra 2025, ob 16. uri v Finžgarjevo galerijo na srečanje z igralko Vesno Pernarčič, ki ga organizira društvo Karel Jeraj.

vir slike: splet

GRAFIKE IN SLIKE
2025-10-16 18:00 - 20:00
Vabljeni v četrtek, 16. 10. 2025, ob 18.00 v Finžgarjevo galerijo, Kolezijska 1, na otvoritev razstave akademske slikarke PETRE DERGANC.

VSI SVETI, praznik zmagoslavne Cerkve v nebesih
2025-11-01 00:00 - 23:59

Otvoritev razstave BARVNI KROKIJI AKTOV - INVENTURA _ Ljubomir Zidar
2025-11-06 18:00 - 21:00
Vabljeni na otvoritev razstave akademskega kiparja, konservatorja – restavratorja in magistra umetnosti Ljubomirja Zidarja, ki bo v četrtek, 6. novembra ob 18. uri, v Finžgarjevi galeriji.

Barvni krokiji aktov – inventuraRojen 14. 11. 1950 v Vižmarjih nad Ljubljano. 1972 končal srednjo šolo za oblikovanje v Ljubljani, 1977 diplomiral na likovni akademiji v Ljubljani – oddelek kiparstvo, 1983 zaključil na restavratorski specialki na likovni akademiji v Ljubljani. Od leta 1975 se je se začel ukvarjati z restavratorstvom vse do danes, vmes pa je deloval kot kipar, slikar izvajal različne likovno pedagoške vzgojne programe za mladino in odrasle. V letih od 2003–2010 je bil predsednik zveze likovnih društev Slovenije in s tem organizator mnogih razstav in dogodkov. Od leta 1991 – 2000 je kot restavrator deloval v prvem privatnem restavratorskem podjetju Ulrih&Co.

Kot kipar je sodeloval na večjih skupinskih razstavah zlasti na septembrskih razstavah v ljubljanskem magistratu, ki jih je organiziral Zavod za kiparstvo. V letih od 2007–2015 je bil aktiven v organiziranju mednarodnih dogodkov v smislu promocije vzhodno evropske umetnosti zlasti med Ukrajino in Slovenijo (organizacija razstav in mednarodnih slikarskih kolonij). Sam je ob tem imel nekaj manjših samostojnih kiparsko in kiparsko – slikarskih razstav.

Današnjo razstavo slik, ki so reprodukcija originalov imenuje „Inventura“. Ob pregledu minulega dela je prišel do ideje, da je dobro vzeti iz pozabe tudi dela iz preteklosti zlasti še iz študentskih let. Razstavljene slike so krokiji aktov, ki jih je kasneje obdelal s lavirnimi tuši. Nastala je zbirka dvajsetih aktov zanimivih barvitosti. Originali so na formatu A4 vendar pa je s povečavo želel večji poudarek v učinkovitosti barvnih ploskev.

Ivančna Gorica, 25.11.2025

DOTIK BESED _ predstavitev knjige
2025-11-13 18:00 - 21:00
Vabljeni na predstavitev knjige Dušana M. Brešarja, DOTIK BESED, v kateri avtor predstavi zgodovino opismenjevanja slepih in slabovidnih. Dogodek bo v četrtek, 13. novmbra ob 18. uri.

SEJA ŽPS
2025-11-14 19:00 - 21:00

PRAZNOVANJE OBLETNIC KRSTOV
2025-11-16 10:00 - 11:30
Dragi krščenci in starši !

Župnija Trnovo vas vabi k slovesnosti obletnice krstov, k sv. maši v nedeljo, 16. novembra 2025, ob 10. uri. Spomnili se bomo krstov najmlajših in se Bogu zahvalili za dar sv.krsta, po katerem smo postali ljubljeni Božji otroci.

To bo praznik otrok, ki so prejeli sv.krst v zadnjih letih. Ob vhodu v cerkev navedite, da ste povabljeni, krščenec tako dobi svečko.

Po sv.maši bo za vse srečanje in pogostitev v paviljonu Agape, v primeru slabega vremena pa v župnišču.

Vaš župnik

Svetovni dan ubogih
2025-11-17 00:00 - 23:59
